**ΔΕΛΤΙΟ ΤΥΠΟΥ**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΟΚΤΩΒΡΙΟ ΚΑΙ ΝΟΕΜΒΡΙΟ ΤΟΥ ΕΤΟΥΣ 2014**

**ΟΚΤΩΒΡΙΟΣ**

1. **Συνάντηση του πρόεδρου του ΠΣΕΠ με την Κ. Ειρήνη Γιαλούρη ( Νέα Γενική διευθύντρια τελωνείων και Ειδικών Φόρων Κατανάλωσης) με σκοπό την ενημέρωση και επίλυση προβλημάτων του κλάδου.**
2. **Εκπόνηση έγγραφου ύστερα από τις προηγούμενες συναντήσεις, , με το οποίο θα υποβληθεί ένας κατάλογος με τα 11 πιο σημαντικά θέματα που δημιουργούν προβλήματα στην ομαλή λειτουργία των επιχειρήσεων εφοδιασμού πλοίων και εξαγωγής.**

*Τα ως άνω θέματα θα προωθηθούν και θα επιδιωχθεί η επίλυσή τους, καθόσον πρόκειται για τα θέματα τα οποία είτε επιβαρύνουν τα εφόδια για ορισμένου είδους πλοία με δασμούς και φόρους, είτε αυξάνουν το κόστος των εφοδίων, λόγω των εγγυήσεων που καταίθενται και διατηρούνται καθόλη τη διάρκεια λειτουργίας των φορολογικών αποθηκών, ή λόγω γραφειοκρατικών διαδικασιών.*

1. **Την Παρασκευή 19 Σεπτεμβρίου 2014, στο Δημαρχείο του Πειραιά, πραγματοποιήθηκε συνάντηση του Προέδρου του Εμπορικού και Βιομηχανικού Επιμελητηρίου Πειραιώς, κ. Β. Κορκίδη και των μελών του Προεδρείου του Ε.Β.Ε.Π., που απαρτίζεται επίσης από τον κ. Ν. Μαυρίκο με το νέο Δήμαρχο Πειραιά, κ. Γ. Μώραλη.**

*Κατά τη διάρκεια της συνάντησης, συζητήθηκαν θέματα, που αφορούν στον εμπορικό και βιομηχανικό κόσμο του Πειραιά, την αναπτυξιακή προοπτική της πόλης και τη δημιουργία θέσεων απασχόλησης.*

*Μεταξύ των οποίων και οι ενέργειες εν όψει της Ευρωπαϊκής Ημέρας Ναυτιλίας 2015.*

1. **ΚΟΙΝOΠΟΙΗΣΗ ΠΡΟΣ: ΜΕΛΗ Π.Σ.Ε.Π.Ε**

*1)ΚΩΔΙΚΟΙ ΑΤΕΛΕΙΑΣ TARIC*

*Διαταγή με την οποία τροποποιούνται οι κωδικοί ατέλειας από 4ψήφιους σε 3ψήφιους. Τους κωδικούς ατέλειας θα τους αναζητήσετε όπως αναφέρει και η εγκύκλιος στη διαδικτυακή πύλη του ηλεκτρονικού τελωνείου της Γενικής Γραμματείας Πληροφοριακών Συστημάτων.*

*2)ΕΝΣΩΜΑΤΩΣΕΙΣ ΚΟΙΝΟΤΙΚΩΝ ΜΕΤΡΩΝ ΣΤΗ ΒΑΣΗ TARIC*

*Διαταγή με την οποία παρέχονται οδηγίες για τις ενσωματώσεις ορισμένων μέτρων στο TARIC. Η ενσωμάτωση γίνεται με τη μορφή κωδικού ο οποίος αναφέρεται στα συγκεκριμένα μέτρα. Έτσι έχουμε τον κωδικό 464 (Δήλωση της  διάκρισης που υπόκειται στις διατάξεις του ειδικού προορισμού) και 552 (οριστικός δασμός αντιντάμπιγκ) για τα οποία ο κωδικός του πιστοποιητικού Ν 990 αντικαταστάθηκε με τον κωδικό D019 "Άδεια χρησιμοποίησης τελωνειακής διαδικασίας με οικονομική συνέπεια / ειδικό προορισμό στα πλαίσια του μέτρου αντιντάμπινγκ/αντισταθμιστικός δασμός.*

*3)ΠΟΛ 1081/19-3-2014*

*Διαταγή με την οποία κοινοποιούνται οι διατάξεις της αριθ. ΠΟΛ 1081/19-3-2014 ΑΥΟ με την οποία καταργείται η θεώρηση των αναφερομένων σ' αυτήν βιβλίων και στοιχείων.*

ΝΟΕΜΒΡΙΟΣ

1. **Τη Δευτέρα 20 Οκτωβρίου 2014, πραγματοποιήθηκε η συνεδρίαση του Δ.Σ του Ε.Β.Ε.Π  στο οποίο συμμετείχε ο πρόεδρος του συλλόγου μας και αντιπρόεδρος του Ε.Β.Ε.Π.  Κος Ν. Μαυρίκος, στο πλαίσιο της οποίας είχε προσκληθεί, προκειμένου να ενημερώσει και να συζητήσει για τις τρέχουσες εξελίξεις στην Τελωνειακή Διοίκηση, η Κ. Ε. Γιαλούρη, Γεν. Διευθύντρια Τελωνείων και Ε.Φ.Κ Τα θέματα που έθεσε  Κ. Μαυρίκος στην  Γεν. Διευθύντρια Τελωνείων**  
   Αφορούσαν την :

• Μείωση του κόστους των λειτουργιάς των επιχειρήσεων μέσω:

* Της μείωσης των εγγυήσεων που καταβάλλονται για την κάλυψη των φορολογικών επιβαρύνσεων, Επισήμανε δε ότι δεν είναι δυνατόν το ισχύων νομικό πλαίσιο να προβλέπει χαμηλότερες εγγυήσεις για τα προϊόντα τρίτων χωρών σε σχέση με τα κοινοτικά.
* Της εφαρμογής στην πράξη της τελευταίας εγκυκλίου για τα ΔΕΤΕ (Δ19Α5014286/3-6-2014)
* Της πλήρους εφαρμογής των διατάξεων απλοποίησης των διαδικασιών εξαγωγής.
* Επίσης  επισήμανε πως  δεν αρκεί η έκδοση εγκυκλίων με τις οποίες απλοποιούνται οι  διαδικασίες  αλλά επιβάλετε και η παρακολούθηση από την κεντρική υπηρεσία εάν αυτές εφαρμόζονται  από τις τελωνειακές αρχές.

• Ζήτησε την άμεση αντικατάσταση του υφιστάμενου νομικού πλαισίου για τους εφοδιασμούς και τις απαλλαγές δασμοφορολογικών επιβαρύνσεων για τα πλοία γραμμών εξωτερικού αιτιολογώντας ότι το υπάρχον νομικό πλαίσιο είναι αναχρονιστικό και δεν συνάδει με τις ισχύουσες κοινοτικές διατάξεις  με αποτέλεσμα να μην πραγματοποιούνται εφοδιασμοί στην χώρα μας, τα πλοία να εφοδιάζονται σε άλλα λιμάνια η να πραγματοποιούνται εφοδιασμοί στο λιμάνι του Πειραιά από επιχειρήσεις άλλων χωρών.

• Το πρόσωπο που θα επιλεγεί στην θέση του προϊστάμενου του νέου ενοποιημένου τελωνείου πρέπει να ενημερωθεί από όλους τους εμπλεκόμενους φορείς (Ο.Λ.Π, Ναυτικοί Πράκτορες, Εφοδιαστές,  Εκτελωνιστές)  προκειμένου να προβεί σε όλες της διορθωτικές ενέργειες που απαιτούνται για την ανάπτυξη των εφοδιασμών που ως γνωστών εξομοιώνονται από οικονομικής πλευράς με εξαγωγή.

* Επίσης παρέδωσε έναν κατάλογο με τα 11 πιο σημαντικά θέματα που δημιουργούν προβλήματα στην ομαλή λειτουργία των επιχειρήσεων εφοδιασμού πλοίων και εξαγωγής.

Η Κ. Γιαλούρη δεσμεύτηκε ότι θα ασχοληθεί προσωπικά με τα θέματα και θα προσπαθήσει ώστε να βρεθούν λύσεις στα περισσότερα από αυτά το συντομότερο δυνατόν.

1. **Εξερχόμενο (ΑΡ.ΠΡΩΤ.123) προς ΓΕΝΙΚΗ ΔΙΕΥΘΥΝΤΡΙΑ ΤΕΛΩΝΕΙΩΝ & ΕΦΚ κα. Ε. ΓΙΑΛΟΥΡΗ και θέμα :**

**Υποβολή πρότασης για αναμόρφωση της νομοθεσίας που ρυθμίζει τις δασμολογικές και φορολογικές απαλλαγές των εφοδίων πλοίων και αεροσκαφών.**

1. **ΚΟΙΝΟΠΟΙΗΣΗ ΑΠΟΦΑΣΕΩΝ ΤΟΥ ΥΠ.ΟΙΚΟΝΟΜΙΚΩΝ**

* Απόφαση **ΠΟΛ 1198/25-8-2014**: Αναφέρεται στο νέο τύπο και περιεχόμενο της Δήλωσης ΦΠΑ.
* Απόφαση **ΠΟΛ 1207/18-9-2014**: Τροποποιείται η προηγούμενη Απόφαση αριθ. ΠΟΛ 1022/7-1-2014 και παρατείνεται η προθεσμία  υποβολής των καταστάσεων φορολογικών στοιχείων του δεύτερου και τρίτου τρίμηνου του 2014 μέχρι το τέλος του έτους.
* Απόφαση **ΠΟΛ 1212/26-9-2014**: Επισπεύδεται η επιστροφή πιστωτικού υπολοίπου ΦΠΑ για ορισμένες επιχειρήσεις που πληρούν ορισμένα κριτήρια.
* Εγκύκλιος **ΠΟΛ 1216/1-10-2014**: Δίνονται οδηγίες σχετικά με την εφαρμογή του άρθρου 23 του Ν. 4172/2013 σχετικά με τις εκπιπτόμενες δαπάνες αξίας άνω των 500 €.

1. **Συμμετοχή του πρόεδρου Κ. Ν. ΜΑΥΡΙΚΟΥ σε workshop-ημερίδα που διοργάνωσε η Γενική Γραμματεία Διεθνών Οικονομικών Σχέσεων του ΥΠΕΞ με διπλό θέμα: «Συνέργειες (Clusters) εξαγωγικών επιχειρήσεων - Νέα χρηματοδοτικά εργαλεία εξωστρεφών επιχειρήσεων» η οποία έλαβε χώρα την Τετάρτη, 22 Oκτωβρίου, στο Electra Palace Hotel . Συμμετείχαν ο ΓΓ του Υπ. Αγροτικής Ανάπτυξης κ. Μελάς, ο Πρόεδρος του ΣΕΒ κ. Φέσσας, η Πρόεδρος του ΠΣΕ κ. Σακελλαρίδη, ο Πρόεδρος του ΣΕΒΕ κ. Λουφάκης, εκπρόσωπος του Enterprise Greece και ο Γεν. Πρόξενος της Ελλάδας στο Ντίσελντορφ κ. Δελαβέκουρας και ο Πρόεδρος της Ελληνικής Ένωσης Factoring κ. Καραγιαννόπουλος**
2. **Συμμετοχή του πρόεδρου Κ. Ν. ΜΑΥΡΙΚΟΥ σε ενημέρωση της EULER HERMES HELLAS σχετικά με τις διεθνείς εμπορικές εξελίξεις καθώς και τις ευκαιρίες και προκλήσεις που παρουσιάζονται για τις ελληνικές εξαγωγικές επιχειρήσεις, οι οποία έλαβε χώρα την τρίτη 21/10 στο KING GEORGE HOTEL**
3. **Συνάντηση του πρόεδρου Κ.ΜΑΥΡΙΚΟΥ την Δευτέρα 27/10 στο ΥΠ.ΟΙΚΟΝΟΜΙΚΩΝ με την Κ. Β. ΤΑΤΣΗ (Δ/νση Φ.Π.Α.) και θέμα την απαλλαγή από φ.π.α σε πολεμικά πλοία εκτός Ν.Α.Τ.Ο**
4. **Πρόσκληση του Πρόεδρου και του διοικητικού συμβούλιου του OCEAN προς τον πρόεδρο Κ.Ν.ΜΑΥΡΙΚΟ για να παραβρεθεί στο επόμενο διοικητικό συμβούλιο του OCEAN όπως επίσης και στην ομάδα εργασίας για τελωνειακά θέματα. Η συνάντηση είναι προγραμματισμένη για της 13 και 14 Νοέμβριου και θα λάβει χώρα στο Sheraton Hotel, Brussels Airport, Belgium. Επίσης ο πρόεδρος του OCEAN ευχαρίστησε τον K.ΜΑΥΡΙΚΟ για την συμμετοχή του στην δημιουργία του ΟΔΗΓΟΥ ΕΦΟΔΙΑΣΤΩΝ ΠΛΟΙΩΝ όπως επίσης των παροτρύνουν να εξετάσει το ενδεχόμενο της επανεγγραφής τους συλλόγου μας ως πλήρες μέλος του OCEAN**
5. Κοινοποιηση της αριθ. ΔΕΦΚΦ 5026218/27-10-2014 ΑΥΟ (ΦΕΚ Β 3075) με την οποία :

* Τροποποιείται η αριθ. Δ19Α 5030435/2012 ΑΥΟ και επιτρέπεται η εφαρμογή απλουστευμένων διαδικασιών εξαγωγής στον οριζόμενο από τον εξαγωγέα τόπο και στα υποκείμενα σε ΕΦΚ εμπορεύματα.

Πρέπει να επισημανθεί ότι η τροποποίηση αυτή επιτεύχθηκε ύστερα από επίπονες και μακρόχρονες προσπάθειες του ΠΣΕΠ και ιδιαίτερα του Προέδρου κ. Ν. Μαυρίκου.

Πρέπει επίσης να σημειωθεί ότι η απλουστευμένη διαδικασία της ως άνω ΑΥΟ ισχύει μόνο για τις εξαγωγές σε τρίτες χώρες καθόσον για τον εφοδιασμό πλοίων και αεροσκαφών εφαρμόζεται η διαδικασία της αριθ. Τ. 1940/03 ΑΥΟ με τα Δελτία Παράδοσης Εφοδίων.

* Καθορίζεται η διαδικασία έκπτωσης του ΦΠΑ από τους εγκεκριμένου αποθηκευτές οι οποίοι θέτουν σε ανάλωση αλκοολούχα ποτά σε περισσότερες της μιας φορολογικές αποθήκες.

Σε περίπτωση που εμπίπτετε στην ως άνω Απόφαση μπορείτε να εφαρμόζετε τη  σχετική διαδικασία συμπληρώνοντας τα εμφανιζόμενα στην ως άνω απόφαση έντυπα.

1. **Παροχή δυνατότητας κατάθεσης ΔΕΦΚ για δωδεκάνησο με περισσότερους του ενός παραλήπτες.**

Μέχρι σήμερα το ηλεκτρονικό σύστημα επέτρεπε την κατάθεση μιας ΔΕΦΚ για 1 παραλήπτη. Ο περιορισμός αυτός ανάγκαζε τους εγκεκριμένους αποθηκευτές που έστελναν εμπορεύματα σε περισσότερους παραλήπτες σε ένα νησί των Δωδεκανήσων να υποβάλουν περισσότερες ΔΕΦΚ(μια ΔΕΦΚ ανά πελάτη). Το θέμα τακτοποιήθηκε.

1. Aδυναμία προγράμματος να μπορεί να επεξεργαστεί καταχώρηση στοιχείων για περισσότερους από 15 στίχους σε μία ΔΕΦΚ, ενώ στη φόρμα αναφέρει ότι μπορούν να καταχωρηθούν στοιχεία μέχρι 999 στίχων.

Μετά από έντονα διαβήματα του ΠΣΕΠ στον Γενικό Γραμματέα Δημοσίων Εσόδων και στις αρμόδιες διευθύνσεις του Υπουργείου Οικονομικών το παραπανω θέμα θα τακτοποιηθη άμεσα (εντώς 2 μηνών) καθως αναμενετε υλοποιηση από την INTRASOFT. Με την υλοποίηση της νέας ηλεκτρονικής εφαρμογή θα μπορούν να καταχωρηθούν στοιχεία μέχρι 999 στίχων.

1. **Ίδρυμα ενηλίκων Μαυρολέοντος 12**

Οι εφοδιαστές πλοίων θα πρέπει να διαθέσουν στο ως άνω ίδρυμα είδη της εμπορίας τους κυρίως τρόφιμα και είδη ένδυσης και υπόδησης.

